# **DECIZIA ETAPEI DE ÎNCADRARE**

## Nr. … din 10.07.2018

Ca urmare a solicitării de emitere a acordului de mediu adresate de **KAFOR COMPANY S.R.L.**, cu sediul în com. Vărşag, nr.499 B, jud. Harghita, înregistrată la APM Harghita cu nr.3857/16.05.2018, completată la nr.4841/21.06.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

**Directivei 2014/52/UE a Parlamentului European și a Consiliului** privind evaluarea efectelor anumitor proiecte publice şi private asupra mediului

**autoritatea competentă pentru protecţia mediului APM Harghita decide**, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 1**0.07.2018**, că proiectul **, ”Construire spălătorie auto și branșamente la utilități”** propus a fi realizat în mun. Odorheiu-Secuiesc, str. Hunyadi János nr.62, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**- proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.a;**

**1.Caracteristicile proiectului:**

***a) dimensiunea și concepția întregului proiect:***

Prin prezentul proiect se propune construirea unei spălătorii de autovehicule cu autoservire în mun. Odorheiu-Secuiesc, str. Hunyadi János nr.62, judeţul Harghita.

Suprafaţa totală a terenului pe care se va amplasa spălătoria auto este de 1.131,0 mp, din care clădiri (platforme de spălare acoperite) de 74,39 mp, platforme de spălare neacoperite de 41,03 mp, platforme carosabile de 863,98 mp, platforme aspirator de 6,20 mp, zona verde de 145,40 mp.

Repartizarea spațiilor este următoarea:

- Loc de spălat acoperit – 34,87mp

- Loc de spălat acoperit – 34,87mp

- Loc de spălat neacoperit – 40,36mp

Se vor realiza două platforme cu aspirator cu dimensiuni 115cm/270cm.

În cadrul procesului tehnologic se folosesc următoarele instalații și aparate:

- instalatii de spălat cu înaltă presiune = 3 buc.

- aspiratoare industriale = 4 buc.

Spălătoria auto va fi racordată la reţeaua existentă de gaz natural. Consumul estimat de gaz 1800 m3/lună

Investiţia va fi racordată la reţeaua națională de electricitate.

Asigurarea apei industriale pentru spălătorie se va face prin branșament la reţeaua publică de alimentare cu apă potabilă, existentă în zonă.

Apele uzate vor fi captate și tratate în separatorul de hidrocarburi cu capacitate de 10 l/s, cu obturator automat și filtru coalescent din poliesteri armați cu fibra de sticlă și deznisipator încorporat. După tratare apele uzate preepurate vor fi deversate în sistemul de canalizare al localității.

Evacuarea apelor pluviale se va realiza prin rigole deschise și țevi subterane în rețeaua stradală de colectare a apei pluviale.

***b) cumularea cu alte proiecte existente și/sau aprobate***: -Nu este cazul.

***c) utilizarea resurselor naturale, în special a solului, a terenurilor, a apei și a biodiversității***: Nu este cazul

***d) producţia de deşeuri:***

*-în faza de construire:*

Deşeurile municipale amestecate (20 03 01) vor fi transportate de către operatorul economic autorizat în zonă.

Deşeurile rezultate din construcţii montaj vor fi transportate de către operatori economici autorizaţi în acest sens

*-în faza de funcţionare*

Deșeurile generate:

* deseuri periculoase care vor fi predate pentru valorificare/eliminare către un operator economic autorizat

***e) poluarea și alte efecte nocive***:

*-emisii în aer: -în fază de construire- emisii de gaze de eşapament de la utilaje de construcție - aceste emisii vor fi doar temporare*

*-în fază de funcționare-gazele de ardere de la cazanul utilizând ca şi combustibil gaz natural, vor fi evacuate în atmosferă prin intermediul unui coș de fum*

*-emisii în apă:- Apele uzate tehnologice după o preepurare realizată cu ajutorul separatorului de nămol şi de hidrocarburi vor fi evacuate în sistemul de canalizare menajeră al municipiului Odorheiu-Secuiesc*

*-zgomot: -generat de utilaje în fază de construire se vor resimţi pe perioade scurte de timp, execuţia lucrărilor se vor efectua numai în timpul zilei.*

*- în timpul funcționării se va respecta STAS 10009/2017*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

**2**. **Amplasarea proiectului**

**a) utilizarea actuală și aprobată a terenului:**:*- Terenul se află în intravilanul localității, folosința actuală fiind teren liber pentru construcții (conform Certificatului de Urbanism nr.361/24.08.2017 emis de Primăria Municipiului Odorheiu-Secuiesc).*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Cea mai apropiată arie naturală protejată fiind sit Natura 2000 cu* ***cod ROSCI 0383-Râul Târnava Mare între Odorheiu-Secuiesc şi Vânători****, se situează la o distanţă de aprox.****2,3 km*** *faţă de amplasament. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului municipiului Odorheiu-Secuiesc*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin întreținerea permanentă a sistemului de preepurare a apei uzate se va reduce impactul asupra factorilor de mediu*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Concentraţiile maxime de poluanţi evacuaţi prin apele uzate menajere şi prin apele tehnologice preepurate, măsurate în punctul de control stabilit în contractul de abonament pentru serviciul de preluare a apelor uzate direct în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002 , modificată şi completată prin H.G.R. nr. 352/2005– Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

e) **La finalizarea investiţiei aveţi obligaţia să solicitați și să obțineți autorizație de mediu conform Ordinului MMDD nr. 1798/2007**

**Proiectul propus nu necesită parcurgerea celorlalte etape ale procedurii de evaluare adecvată**.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**ŞEF SERVICIU A.A.A.**

**Ing. LÁSZLÓ Anna**

**Întocmit**

**Ing. BOTH Enikő**